Hun opprettet i 1880 en småskole i Kristiania. Denne drev hun til 1887, da hun reiste til London. Der gjennomgikk hun en misjonsskole, før hun i 1888 reiste til Japan. Der virket hun som misjonær ved Church of England Zenana Missionary Societys misjonsstasjoner i Osaka og Matsue i prefekturet Shimane. I Matsue var hun den eneste utlendingen i årene 1889-1891. Hun arbeidet i Japan til 1892, da Zenanamisjonen oppga sin virksomhet i Japan.